Matematika

Matematika inggih punika widang studi sané manggihin lan ngatur metode, teori lan téoréma sané kalimbakang lan kabuktiang antuk kaperluan ilmu empiris miwah matematika punika. Wénten akéh widang matematika, sané ngranjing téori wilangan (studi angka), aljabar (studi rumus lan struktur sané mapaiketan), géométri (studi wangun lan ruang sané madaging ipun), analisis (studi indik pauwahan sané malanturam), lan téori himpunan (sané mangkin kaanggén pinaka dasar antuk samian matematika).

Matematika nyarengin pidarta miwah manipulasi objék abstrak sané kawangun antuk abstraksi saking alam utawientitas murniring matematika modérn abstrak sané katetapang madué cecirén sané sampun pastika, sané kabaos aksioma. Matematika ngawigunayang murni hawanan anggén buktiang cecirén objek, bukti sané kawangun antuk nglantur aplikasi uger-uger déduktif anggén pikolih sané sampun mapaiketan. Asil puniki ngranjing téorema, aksioma, miwahring kasus abstraksi makudang-kudang sifat dasarsaking alam sané kasengguh pinaka titik awal sané sujati saking teori sané katitenin. (at ResearchGate  )

Matematika mabuat pisan ring ilmu alam, téknik, kadokteran, kajinahan, ilmu komputer, miwah ilmu sosial. Yadiastun matematika akéh kawigunayang anggén ngamodelang fenomena, kasujatian dasar matematika nénten mapaiketan sareng ékspérimén ilmiah napi manten. Makudang-kudang widang matematika, sekadi statistik miwah téori permainan, kalimbakang antuk paiketan sané raket sareng aplikasinyane taler ketah kasekaang ring sor matematika terapan. Widang tiosan kalimbakang independen saking aplikasi napi kemanten (taler mawinan punika kawedarang matematika murni) nanging ketah salanturnyané manggihang aplikasi praktis.

Manut babad, konsep bukti miwah sané mapaiketan ketelitian matematika kapertama medal ring matematika Yunani, utaminnyané ring Éuclid Élemén.. Ngawit saking pangawitnyané, matematika utamanyané kakepah dados geometri miwah aritmatika (manipulasi wilangan asli miwah pecahan), ngantos abad ka-16 miwah ka-17, rikala aljabar miwah kalkulus infinitésimal kasobyahang pinaka widang anyar. Ngawit saking punika, interaksi pantaraning inovasi matematika miwah pacundukan sains sampun ngawinang nincap sané mapaiketan ring panglimbak makakalih. Ring panguntat abad ka-19, krisis dasar matematika ngawinang sistematisasi metode aksiomatik, sane nyihnayang panincapan sané dramatis ring akéh widang matematika miwah widang aplikasinyané. Kontemporér Klasifikasi Mata Plajahan Matematika madaging langkungan saking nem dasa widang matematika tingkat kapertama.